નલીન અને મનુકાંત બંને ભાઈ છે. એક જ ઘરમાં મોટા થયા હોવા છતાં પણ નલીન-કોકિલાની દીકરી નંદિતા અને મનુકાંતની દીકરી રાધામાં આકાશ-પાતાળનું અંતર છે. મનુકાંતના શ્રીમંત મિત્ર ધનપત સંસ્કારી રાધાને પોતાના દીકરા કલરવ માટે પસંદ કરે છે. જ્યારે કલરવ રાધાને જોવા માટે મુંબઈથી નડિયાદ આવે છે, ત્યારે ધનલોલુપ નંદિતા અને તેની મા કોકિલા એવી મેલી રમત રમે છે કે કલરવ રાધાને બદલે નંદિતાને પસંદ કરે છે. કલરવના પિતા રાધાને વહુ નહીં પણ દીકરી તરીકે પોતાની સાથે મુંબઈ આવવા વિનંતી કરે છે. પોતાના જ સગાઓએ કરેલા કાવત્રાનો બદલો લેવા રાધા મુંબઈ જવા તૈયાર થાય છે. શું રાધારાણી મુંબઈના શેઠાણી બની શકશે? જાણવા માટે જુઓ આ પારિવારિક રમૂજી નાટક.